
ДО
ОБЩИНСКИ СЪВЕТ
БУРГАС
  

Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС


Относно: Приемане на решение за отправяне на искане до Министерски съвет на Република България за безвъзмездно прехвърляне в полза на Община Бургас на поземлени имоти с идентификатор 07079.605.677 и 07079.605.678 по одобрена КК на гр. Бургас, находящи се на територията на ПЗ „Север“, гр. Бургас в обхвата на одобрен и влязъл в сила ПУП- ПУР. 

УВАЖАЕМИ ОБЩИНСКИ СЪВЕТНИЦИ,

	Със Заповеди №1687/27.06.2016 г. и №2237/22.08.2016 г. на Зам.-кмет по „Строителство, инвестиции и регионално развитие“ е одобрено изменение на Подробен устройствен план – план за регулация (ПУП-ПР) на ПЗ „Север“, гр. Бургас в частта на поземлен имот (ПИ) с идентификатор 07079.605.40, с площ 1609 кв. м. и ПИ с идентификатор 07079.605.42, с площ 1509 кв. м., собственост на ДП „Национална компания железопътна инфраструктура“, съгласно Актове №7547/02.11.2015 г. и №7572/03.12.2015 г. за публична държавна собственост.
С цитираното изменение на плана за регулация за ПИ с идентификатор 07079.605.40 по Кадастрална карта (КК) се обособява УПИ X, с площ 1329 кв. м., за ПИ с идентификатор 07079.605.42 по КК се обособява УПИ XI, с площ 1495 кв. м., с отреждане „за инфраструктура на НКЖИ“, при условията на чл. 16, ал. 1 от Закона за устройство на територията.
	Отнетите части от неурегулираните поземлени имоти 07079.605.40 и 07079.605.42 по КК, са преминали в уличната регулация на ул. „Одрин“ и са обособени като самостоятелни ПИ с идентификатори 07079.605.677, с площ 280 кв. м. и ПИ с идентификатор 07079.605.678, с площ 14 кв. м. по КККР на гр. Бургас, за които има съставени нови Актове №9260/05.02.2019 г. и №9262/05.02.2019 г. за публична държавна собственост.
	Посочените имоти попадат в обхвата на одобрен проект за обект: „Реконструкция на ул. „Одрин“ от кръстовище „Трапезица“ до бул. „Проф. Яким Якимов“ с изграждане на второ пътно платно“ по действащия ПУП-ПУР на ПЗ „Север“, гр. Бургас, одобрен с Решение №8/15.12.2006 г. на Общински съвет – Бургас. 
	В Община Бургас е постъпило писмо с вх. №06-00-330(2)/31.12.2019 г. (изх. №ЖИ-45885/27.12.2019 г.) от Генералния директор на ДП „Национална компания железопътна инфраструктура“ относно предприемане на действия за безвъзмездно прехвърляне право на собственост по реда на чл. 54 от Закона за държавната собственост (ЗДС) на недвижими имоти – публична държавна собственост, представляващи ПИ с идентификатор 07079.605.677, актуван с Акт №9260/05.02.2019 г. за публична държавна собственост, целият с площ 280 кв. м. и ПИ с идентификатор 07079.605.678, актуван с Акт №9262/05.02.2019 г. за публична държавна собственост, целият с площ 14 кв. м. по КККР на гр. Бургас.
	Съгласно разпоредбата на чл. 21, ал. 6 във връзка с чл. 1 от Закона за общинската собственост „имоти – собственост на държавата, не могат да бъдат отчуждавани принудително за общински нужди. Когато за нуждите на обектите по ал. 1 се засягат имоти – частна държавна собственост, те се прехвърлят безвъзмездно в собственост на общината по реда на Закона за държавната собственост“.
	Предвид гореизложеното и в изпълнение на правомощията ми по чл. 64, ал. 1 от Правилника за организацията и дейността на общинския съвет, неговите комисии и взаимодействието му с общинската администрация на Община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 34, ал. 1 от Закона за общинската собственост и чл. 9, ал. 1, т. 1 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, във връзка с чл. 54 от Закона за държавната собственост, да вземе следното 

РЕШЕНИЕ:

Дава съгласие да бъде отправено искане до Министерски съвет на Република България чрез Областен управител на област Бургас, да бъдат предоставени безвъзмездно в собственост на Община Бургас държавни имоти, попадащи в обхвата на влязъл в сила ПУП-ПР за ПИ с идентификатор 07079.605.40 и ПИ с идентификатор 07079.605.42 по КК на гр. Бургас, одобрен със Заповед №1687/27.06.2016 г.  на Зам.-кмет на Община Бургас, засегнати от обект: „Реконструкция на ул. „Одрин“ от кръстовище „Трапезица“ до бул. „Проф. Яким Якимов“ с изграждане на второ пътно платно“, както следва:
- ПИ с идентификатор 07079.605.677, актуван с Акт №9260/05.02.2019 за публична държавна собственост, целият с площ 280 кв. м., при граници: 07079.605.508, 07079.605.688, 07079.605.690 по КК на гр. Бургас; 
- ПИ с идентификатор 07079.605.678, актуван с Акт №9262/05.02.2019 г. за публична държавна собственост, целият с площ 14 кв. м., при граници: 07079.605.508, 07079.605.622, 07079.605.690 по КК на гр. Бургас.
Приложение: Заповеди №1687/27.06.2016 г. и №2237/22.08.2016 г. на Зам.-кмет на Община Бургас; Акт №9260/05.02.2019 г. и №9262/05.02.2019 г. за публична държавна собственост; 2 бр. справки, издадени от СГКК – Бургас; писмо с вх. №06-00-330(2)/31.12.2019 г. (изх. №ЖИ-45885/27.12.2019 г.) на ДП „НКЖИ“.


ДИМИТЪР НИКОЛОВ
Кмет на Община Бургас

Съгласували: 
Златина Георгиева - Директор на дирекция ПНО
Живко Димитров - Директор на дирекция УОС
инж. Минка Чаушева - Началник отдел ОС в дирекция УОС
Катерина Сидерова-Грудова - Гл. юрисконсулт в дирекция УОС
Изготвил: Ваня Праматарова - Гл. специалист в дирекция УОС

